Milanová, Natália, ministerka kultúry SR (2020-07-09):
Vážený pán predsedajúci, vážené kolegyne, kolegovia, tak pri tejto téme sa už nebudem až tak rozohňovať, aj keď je pravda, že je to veľmi pálčivá téma, trápi celú spoločnosť, trápi kultúrnu obec, zamestnancov, zamestnankyne v kultúre, takže je vysoko aktuálna, a veľmi za ňu ďakujem, aj keď je tam zahrnutých opäť viacero takých drobných segmentov, tak priznám sa, že ani som nevedela, že kde začať, lebo aj tu sa práve spomína, že mnohé pamiatky prišli o hromadné návštevy škôl, klubov, tak ja, ak môžem, začala by som práve tam, že práve našťastie tie pamiatky tým, že sú v exteriéroch, tak tam tá dostupnosť bola otvorená pomerne rýchlo, samozrejme, výpadok príjmov je tam evidentný, my so všetkými výpadkami príjmov, ktoré, s ktorými pracujeme v rámci našich inštitúcií, máme vyčíslené a momentálne prebiehajú rokovania na úrovni ministerstva kultúry a ministerstva financií a diskutujeme a debatujeme o tom, že naozaj koľko bude možné a ochotné aj ministerstvo dať, a suma, ktorá zabezpečí, aby naše inštitúcie vedeli v podstate v pohode fungovať ďalej, ale to je vec, o ktorej sa teraz rozprávame, týkajúca sa tzv. zriaďovanej kultúry a spadajúcej iba pod gesciu ministerstva kultúry. Avšak my to tu máme ešte veľmi veľa inštitúcií, ktoré spadajú pod samosprávy, VÚC-ky, a tam, vieme, že tá situácia momentálne je taktiež veľmi neradostná nešťastná, lebo veď samosprávy aj kraje v niektorých prípadoch tie dotácie škrtajú, v niektorých ich znižujú a sami počítajú s tým, že tie rozpočty budú okresané v tom najbližšom období. Tuto ešte tie dáta celkove z celého Slovenska sa spracúvajú, lebo dáta sú jednou z vecí, s ktorými malo ministerstvo problém, a v podstate sa začali zhromažďovať až s nástupom pandémie, ale musím povedať na druhej strane, že na základe aj toho rýchleho priebehu celého koronavírusu my sme o to rýchlejšie tie dáta vedeli prostredníctvom nášho Inštitútu kultúrnej politiky, ale aj iných nezávislých inštitúcií zosumarizovať a dnes už aspoň vieme identifikovať oveľa lepšie, a nielen pracovníkov a pracovníčky v kultúre a možno výpadky ich príjmov, ale naozaj celkovo aj celú tú situáciu v rámci či už samospráv, alebo VÚC-iek v zriaďovanej, nezriaďovanej kultúre. Čo sa týka tých samotných opatrení, ktoré sme urobili, my už sme ich tlmočili niekoľkokrát, ale úplne nemám problém ich zopakovať ešte raz. Veľmi dôležité je povedať, čo možno zaniká, že samotné ministerstvo ako rezort nemá príliš veľký tvorivý potenciál na to, aby, a hlavne finančný potenciál na to, aby vedelo akýmkoľvek spôsobom zabezpečiť ľudí pracujúcich v kultúre. Naše financie sú viazané v dotačných schémach, ale máme tu, musím povedať z môjho pohľadu, vďaka Bohu za to, že ich máme, naše verejnoprávne fondy, Fond na podporu umenia, Audiovizuálny fond, Fond na podporu kultúry národnostných menšín. A teraz by som vyzdvihla najmä Fond na podporu umenia, ktorý pracuje ročne s rozpočtom cca tých 20 mil. eur. A musím povedať, že veľmi dobre zareagoval na krízovú situáciu, veľmi dobre prispôsobil existujúce výzvy, vykreoval nové výzvy, ktoré zareagovali na to, čo sa deje, na to, že akcie sa nemôžu konať vonku, ale môžu sa presunúť do online priestoru, navýšil alokácie v jednotlivých podprogramoch podľa požiadaviek, ktoré vychádzali vlastne z vnútra tej kultúrnej obce, plus vypísal jednu mimoriadnu výzvu v celkovej sume, ak sa nemýlim, 1,2 alebo 1,4 mil. eur, ktorá bola priamo vlastne zameraná na dopady koronavírusu na kultúrnu sféru. Takže tieto všetky veci spustené boli. My sme na ministerstve nestopli ani jeden náš dotačný program. Všetky bežali. Dokázali sme spustiť ešte program na obnovu hradu s nezamestnanými. To bola dôležitá vec, lebo to bolo ešte práve v čase, kedy sme nevedeli, ako budeme môcť otvárať naše kultúrne inštitúcie, ale na tých hradoch sa už pracovať mohlo. Tak to som veľmi vďačná pánovi ministrovi práce, sociálnych vecí a rodiny, že, že naozaj to dovolil v podstate spustiť. Teraz máme spustený program pre kultúru znevýhodnených skupín. Takže všetko beží. Všetko sa hodnotí... (Prerušenie vystúpenia predsedajúcim.)